Diari Oficial de la Generalitat Valenciana


Sumari del DOGV 5189, del 01-02-2006 (2006/326)

RESOLUCIÓ de 27 de desembre de 2005, de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta universitat. Referència A07/05.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5189

Data del DOGV
:   01-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/326


Data del document
:   27-12-2005

Organisme emissor
:   Universitat d'Alacant

Tipus de document
:   Resolució

Descriptors 

:   * universitat
    * concurs administratiu
    * seguretat en el treball

RESOLUCIÓ de 27 de desembre de 2005, de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta universitat. Referència A07/05. [2006/F326]  
En compliment del que disposa l'Estatut d'aquesta universitat, aprovat pel Decret 73/2004, de la Generalitat Valenciana, de 7 de maig (Diari Oficial de la Generalitat Valenciana del 18 de maig), i amb la finalitat d'atendre les necessitats de personal d'administració i serveis, aquesta universitat, fent ús de les competències que li atribueixen l'article 20 de la Llei Orgànica 6/2001, d'universitats, en relació amb l'article 2.2.e) d'aquesta mateixa llei, i el seu Estatut, acorda convocar proves selectives per a l'ingrés en l'escala tècnica de la Universitat d'Alacant, segons aquestes  
Bases  
1. Normes generals  
1.1. Es convoquen proves selectives per cobrir una plaça de l'escala tècnica (referència A07/05), pel sistema general d'accés lliure, per a ocupar plaça d'administració especial, sector prevenció i salut en el Servei de Prevenció.  
1.2. A aquesta convocatòria s'aplicaran la Llei Orgànica 6/2001, d'Universitats, el Text Refós de la Llei de Funció Pública Valenciana, de 24 d'octubre de 1995, el Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de Funció Pública Valenciana, el Decret 73/2004, de 7 de maig, del Consell de la Generalitat, que aprova l'Estatut de la Universitat d'Alacant (DOGV de 18 de maig) i la resta de normativa d'aplicació general.  
1.3. El procediment de selecció dels aspirants serà el de concurs oposició. L'oposició estarà formada pels exercicis següents:  
Primer exercici: De caràcter obligatori i eliminatori, consistirà en la realització d'un qüestionari amb 4 respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat del temari. Aquest exercici contindrà, com a màxim, un 20% del total de les preguntes referents a la part I de l'annex I. Constarà, com a màxim, de 125 preguntes, i la durada no podrà ser superior a 90 minuts. Es valorarà de 0 a 10 punts. Cada resposta errònia tindrà una penalització d'un terç sobre les correctes, i les respostes en blanc no puntuaran.  
Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts.  
Segon exercici: De caràcter obligatori i eliminatori, consistirà en el desenvolupament per escrit de tres temes elegits pel tribunal, dels continguts en la part II de l'annex I. La durada no podrà ser superior a 4 hores. Es valorarà de 0 a 10 punts.   
Per a superar aquest exercici caldrà arribar a la puntuació que, prèviament a la prova, determine el tribunal, que en cap cas no podrà ser inferior a 5 punts.  
Tercer exercici: De caràcter obligatori i eliminatori. Consistirà en la resolució d'un supòsit pràctic, a elegir entre dos proposats pel tribunal, relacionats amb les funcions desenvolupades en la clínica optomètrica i amb el temari arreplegat en la part II de l'annex I. El tribunal proporcionarà el material, els mitjans i les instruccions que considere adequats per a fer aquest exercici.  
La realització de l'exercici no podrà tenir una durada superior a 5 hores. Es valorarà de 0 a 10 punts.   
Aquest exercici inclou una presentació oral davant el tribunal, que podrà formular les preguntes que, en relació amb l'exercici, considere convenients.  
Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts.  
Quart exercici. De caràcter obligatori i no eliminatori, consistirà en dues fases:  
Primera fase: realització d'una prova de traducció directa de l'anglès sense ajuda de diccionari. El text estarà relacionat amb l'especificitat del lloc que cal ocupar. Es valorarà de 0 a 2 punts.  
Segona fase: Exercici de coneixements de valencià. Consistirà en una prova de traducció directa de valencià a castellà, sense ajuda de diccionari. Es valorarà de 0 a 4 punts.  
1.4. Fase de concurs. Es valoraran els mèrits acreditats pels aspirants que hagen superat la fase d'oposició. Només podran ser considerats aquells mèrits obtinguts fins a la data en què acabe el termini de presentació de sol·licituds d'admissió a les proves selectives d'aquesta convocatòria.  
El concurs, que no tindrà caràcter eliminatori, farà referència a aptituds, coneixements i experiència dels candidats d'acord amb el barem següent:  
Experiència: 10 punts com a màxim, a raó de:  
0,16 punts per cada mes complet de servei en llocs amb funcions afins en la Universitat d'Alacant.  
0,08 punts per cada mes de servei complet en llocs afins en l'administració territorial (estatal, autonòmica i local) o ens públics, que es regisquen essencialment pel dret públic administratiu, excepte la Universitat d'Alacant. La documentació expedida per l'òrgan competent, responsable de la gestió de personal de l'organisme: corresponent, ha de contenir el temps de serveis prestats, per a quin organisme, en quin càrrec i amb quines funcions. Fins a un màxim de 3 punts.  
Altres mèrits: Fins a 1 punt per desenvolupament d'activitats no previstes en els apartats anteriors i que estiguen relacionades amb les funcions desenvolupades per la clínica optomètrica.  
1.5. La qualificació resultant de la totalitat dels exercicis estarà determinada per la suma de puntuacions obtingudes en cadascun.  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els emplaçarà perquè, en el termini de deu dies hàbils comptadors a partir de l'endemà de la publicació de les qualificacions, presenten una instància amb la relació de mèrits que s'han de valorar previstos en la base 1.4 i la documentació acreditativa d'aquests, bé amb la còpia simple si es tracta de documentació expedida per la Universitat d'Alacant, bé amb còpies autenticades notarialment o administrativament a través de la compulsa si es tracta de documentació expedida per un organisme diferent d'aquesta universitat, en el Registre General de la Universitat d'Alacant o en qualsevol de les formes que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
No seran valorats els mèrits que no es troben suficientment acreditats ni s'admetrà la documentació presentada fora de termini.  
1.6. En finalitzar el termini de presentació de documentació establit en la base anterior, el tribunal publicarà en el tauler d'anuncis de l'edifici de Rectorat la llista provisional de valoracions de la fase de concurs i concedirà un termini de 10 dies hàbils, comptadors a partir de l'endemà de la publicació d'aquesta llista, perquè els interessats facen les reclamacions i les esmenes que consideren pertinents en relació amb la seua baremació.  
1.7. En haver estat resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu, els quals seran proposats per a ser nomenats funcionaris.  
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.  
En cas d'empat entre aspirants, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici; en tercer lloc, si es manté l'empat, caldrà atenir-se a la major puntuació en el primer exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establit mitjançant sorteig públic.  
En el cas que el nombre d'aspirants aprovats siga inferior al de places convocades, les que sobren seran declarades desertes.  
1.8. Les proves selectives començaran a partir del dia 15 de març de 2006.  
2. Requisits dels candidats  
2.1. Per a ser admesos a la realització de les proves selectives, els aspirants hauran de reunir els requisits següents:   
2.1.1. Ser espanyol o nacional d'un dels estats membres de la Unió Europea o nacional d'aquells estats als quals, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret ni siguen menors de 21 anys o majors d'aquesta edat, que visquen a càrrec seu. Aquest últim benefici serà igualment aplicable a familiars de nacionals d'altres estats quan ho prevegen els tractats internacionals fets per la Comunitat Europea i ratificats per Espanya.  
2.1.2. Tenir complits els 18 anys i no haver arribat a l'edat de jubilació.  
2.1.3. Estar en possessió o en condicions d'obtenir el títol de Llicenciat en Medicina, especialitat en Oftalmologia. En el cas de titulacions obtingudes a l'estranger, caldrà tenir la credencial que n'acredite l'homologació.  
2.1.4. No tenir cap malaltia o discapacitat que impedisca l'exercici de les funcions públiques.  
2.1.5. No haver estat separat mitjançant expedient disciplinari del servei de qualsevol administració o lloc de treball públic ni estar inhabilitat penalment per a l'exercici de funcions públiques. En el cas d'aspirants que no tinguen la nacionalitat espanyola, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública.  
2.2. Caldrà complir tots els requisits enumerats en la base 2.1 en el dia d'acabament del termini de presentació de sol·licituds i mantenir-los fins al moment de la presa de possessió com a funcionari de carrera.  
3. Sol·licituds  
3.1. Els qui vulguen prendre part en aquestes proves selectives hauran de fer-ho constar en una instància que els serà facilitada gratuïtament en el Registre General de la Universitat (edifici del Rectorat) i que figura com a annex V en aquesta convocatòria.  
3.2. Les sol·licituds hauran de ser presentades en el Registre General de la Universitat, en els registres auxiliars situats en les secretaries de centre i en la seu d'Alacant, en el termini de 20 dies hàbils, comptadors a partir de l'endemà de l'extracte de la convocatòria en el Boletín Oficial del Estado, on apareixerà la data de publicació d'aquesta en el Diari Oficial de la Generalitat Valenciana. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.  
3.2.1. Les sol·licituds hauran d'acompanyar-se de:  
a) Fotocòpia del DNI. Els aspirants que no tinguen la nacionalitat espanyola i tinguen dret a participar-hi hauran de presentar una fotocòpia del document que n'acredite la nacionalitat i, si s'escau, els documents que acrediten el vincle de parentiu i el fet de viure o estar a càrrec del nacional d'un altre estat amb qui tenen aquest vincle. Així mateix, hauran de presentar una declaració d'aquest en què s'indique que no està separat de dret del seu cònjuge i, si escau, que l'aspirant viu o està a càrrec seu.  
b) Comprovant bancari d'haver abonat els drets d'examen, establits en 24,76 €, i on es farà constar el nom, cognoms i referència de la convocatòria (A07/05). Aquests drets d'examen s'hauran d'ingressar en el compte corrent 00540004-64, dígit de control 11, de la Caja de Ahorros del Mediterráneo (TGL-7142), oficina 3191, del campus de Sant Vicent del Raspeig (encara que es podrà fer l'ingrés a través d'altres oficines bancàries).  
3.2.2. Segons el que estableix l'article 33 bis de la Llei 12/1997, de 23 de desembre, de Taxes de la Generalitat Valenciana, redactat de conformitat amb la Llei 9/1999, de 30 de desembre, estan exempts del pagament de la taxa que estableix el paràgraf anterior els aspirants amb una discapacitat igual o superior al 33%. Aquests aspirants hauran de presentar certificació de la Conselleria de Benestar Social o òrgans competents d'altres administracions públiques, que acredite minusvalidesa igual o superior al 33%.  
3.2.3. Estaran exemptes del pagament les persones que figuren com a demandants d'ocupació durant el termini, almenys, d'un mes anterior a la data de la convocatòria. Per a estar-ne exempt serà requisit que no hagueren rebutjat, en el termini de què es tracte, oferta d'ocupació adequada ni s'hagueren negat a participar-hi, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits previstos en la llei, se sol·licitarà en l'oficina corresponent de l'Institut Nacional d'Ocupació. Quant a les rendes, s'acreditaran amb una declaració escrita del sol·licitant. Els dos documents hauran adjuntar-se inexcusablement a la sol·licitud de participació en aquestes proves selectives (article 17 de la Llei 50/1998).   
3.3. En cap cas el tràmit de pagament en l'oficina bancària no serà substitutiu de l'esmentat tràmit de presentació de la sol·licitud davant l'òrgan expressat anteriorment dins el termini i en la forma escaients.   
3.4. L'aspirant haurà de seguir les instruccions següents en la formalització de la sol·licitud:  
3.4.1. En el quadre de la sol·licitud destinat a «Forma d'accés», l'aspirant haurà de posar L, segons les instruccions de l'anvers de la instància.  
3.4.2. Els aspirants hauran d'indicar, en el quadre de la sol·licitud destinat a «Cos/escala o categoria»: Tècnica i en «Referència»: A07/05.  
3.4.3. Si els aspirants volen fer els exercicis del procés selectiu en valencià, hauran de fer-ho constar en el quadre A de l'epígraf «Dades que cal consignar segons les bases de la convocatòria» de la sol·licitud. Si no ho fan així, s'entendrà que opten per fer els exercicis en castellà.  
3.4.4. Els aspirants que tinguen dret a l'exempció establida en la base 3.2 hauran de fer-ho constar en el requadre B de l'epígraf «Dades que cal consignar segons les bases de la convocatòria», de la sol·licitud.  
3.4.5. Els aspirants amb minusvalidesa que vulguen sol·licitar adaptació de temps i mitjans per a la realització dels exercicis, hauran d'indicar-ho en la sol·licitud en el quadre número 5. En aquest cas, serà requisit acompanyar la instància amb el corresponent certificat acreditatiu de la minusvalidesa o discapacitat amb l'objectiu de fer efectiva, si escau, aquesta petició.  
3.5. Els simples errors de fet que es puguen col·legir com a tals de la sol·licitud podran ser resolts en qualsevol moment, d'ofici o a petició de la persona interessada.  
3.6. Les dades de caràcter personal aportades pels aspirants quedaran incloses en els fitxers automatitzats de personal d'aquesta universitat, la qual es compromet a no fer-ne un ús diferent dels que recull la Resolució de la Universitat d'Alacant, de 17 de desembre de 2002, que regula els fitxers automatitzats de dades de caràcter personal (DOGV de 15 de gener de 2003).  
Així mateix, la Universitat d'Alacant informa sobre la possibilitat d'exercir els drets d'accés, rectificació, cancel·lació i, si escau, d'oposició que preveu l'article 5 de la Llei Orgànica 15/1999, de 13 de desembre, de protecció de dades. Aquests drets hauran de ser exercits per escrit davant el gerent d'aquesta Universitat.  
4. Admissió d'aspirants  
4.1. En acabar el termini de presentació d'instàncies, el gerent de la Universitat d'Alacant dictarà una resolució que serà publicada en els taulers d'anuncis de l'edifici de Rectorat de la Universitat i en el Diari Oficial de la Generalitat Valenciana i que contindrà la relació provisional d'admesos i exclosos, amb indicació de la causa d'exclusió.  
4.2. Els aspirants exclosos disposaran d'un termini de 10 dies hàbils, comptadors a partir de l'endemà de la publicació de la resolució en el Diari Oficial de la Generalitat Valenciana, per a poder resoldre el defecte que n'haja motivat l'exclusió.  
4.3. En concloure aquest termini, es publicarà una resolució que, a més de declarar aprovada la relació definitiva d'admesos i exclosos, indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució serà publicada en el tauler d'anuncis de l'edifici de Rectorat i en el Diari Oficial de la Generalitat Valenciana.   
4.4. En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per aquesta convocatòria, amb la prèvia audiència de la persona interessada, haurà de proposar-ne l'exclusió al rector de la Universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.  
Contra l'exclusió de l'aspirant, es podrà interposar recurs d'alçada davant la mateixa autoritat indicada en el paràgraf anterior.  
5. Tribunals  
5.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en aquesta llei i al que preveu l'article 8 del Decret 33/1999, de 9 de març, del Govern Valencià, que aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de la Funció Pública Valenciana.  
Els membres del tribunal hauran de reunir, a més, els requisits que preveu l'article 13.4 del vigent Text Refós de la Llei de la Funció Pública Valenciana.  
5.2. Amb anterioritat a la iniciació de les proves selectives, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.  
5.3. Amb la convocatòria prèvia del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.  
5.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.  
5.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la universitat.  
5.6. El tribunal qualificador adoptarà les mesures necessàries, en els casos que calga, perquè els aspirants amb minusvalidesa tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i forma per a les persones amb discapacitats que ho sol·liciten. Si en algun moment del procés selectiu el tribunal tinguera dubtes sobre la capacitat d'un aspirant per a l'exercici de les activitats que habitualment duen a terme els funcionaris de l'escala a què es refereixen aquestes proves, podria demanar el corresponent dictamen dels òrgans competents de la comunitat autònoma respectiva; en aquest cas, l'aspirant podrà participar condicionalment en el procés selectiu, i la resolució definitiva sobre la seua admissió o exclusió de les proves quedarà en suspens fins a la recepció del dictamen.  
5.7. El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos de les proves els opositors en els fulls d'examen dels quals figuren noms, traços, marques o signes que permeten conèixer-ne la identitat.  
5.8. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 992 09 37 44.  
5.9. Els membres del tribunal percebran les gratificacions per assistència fixades pel Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).  
5.10. El tribunal, el nomenament del qual es publicarà en el Diari Oficial de la Generalitat Valenciana amb una antelació mínima d'un mes a la data d'inici de les proves, s'ajustarà a la composició següent:  
Tribunal titular:  
President: el rector de la Universitat d'Alacant o persona en qui delegue.  
Dos representants de l'administració, un dels quals farà de secretari, i l'altre, de vocal.  
Dos representants de les organitzacions sindicals representatives en la Universitat d'Alacant, que faran de vocals.  
Tribunal suplent:  
Amb la mateixa composició.  
6. Desenvolupament dels exercicis  
6.1. Els exercicis tindran lloc en les dependències de la Universitat d'Alacant, en el campus de Sant Vicent del Raspeig. El primer exercici es farà en el lloc, la data i l'hora que establisca la resolució a què es refereix la base 4.3.  
6.2. Els aspirants seran convocats per a cada exercici en crida única. Els qui no hi compareguen seran exclosos de l'oposició, i perdran el seu dret quan es presenten en els llocs de realització de les proves si han començat o si no hi assisteixen, encara que siga per causes justificades.   
6.3. En cada exercici, els aspirants hauran d'acreditar la identitat exclusivament mitjançant la presentació del DNI, passaport o permís de conduir, pel que fa als aspirants de nacionalitat espanyola. Els aspirants que no tinguen la nacionalitat espanyola hauran d'acreditar la identitat mitjançant el document original que al país del qual siguen nacionals siga expedit a aquest efecte. L'incompliment d'aquest requisit per algun dels aspirants en determinarà l'exclusió de les proves. En cap cas no seran vàlides les còpies o les fotocòpies d'aquests documents.  
6.4. En qualsevol moment, els membres del tribunal podran requerir als aspirants que acrediten la seua identitat.  
6.5. Els aspirants hauran de seguir en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.  
6.6. Després de cadascuna de les proves, el tribunal farà pública, en el tauler d'anuncis de l'edifici del Rectorat d'aquesta universitat, la llista d'aspirants que les hagen superades.  
6.7. La publicació dels anuncis successius de celebració del segon exercici i els restants la farà el tribunal en el tauler d'anuncis de l'edifici del Rectorat i per qualssevol altres mitjans si es creu convenient per a facilitar-ne la màxima divulgació, amb 48 hores, com a mínim, d'antelació a l'assenyalada per a iniciar aquests exercicis. Quan es tracte del mateix exercici, l'anunci de realització s'haurà de fer amb 12 hores, almenys, d'antelació.  
7. Llista d'aprovats  
En acabar el procés selectiu, el tribunal farà públiques en el Diari Oficial de la Generalitat Valenciana i en el tauler d'anuncis de l'edifici del Rectorat, la relació definitiva d'aspirants que han superat el procés selectiu i que seran proposats per a ser nomenats funcionaris, per ordre de puntuació aconseguida, obtinguda segons el que preveu la base 1.7 d'aquesta convocatòria, que en cap circumstància podrà ser superior al de places convocades.  
8. Presentació de documents i nomenament de funcionaris  
8.1. En el termini de 20 dies hàbils, comptadors des de l'endemà del dia en què es facen públiques les llistes definitives, els opositors hauran de presentar en el Registre General de la Universitat els documents següents:  
a) Fotocòpia del document nacional d'identitat o certificat de naixement, expedit per l'organisme oficial corresponent. Els aspirants que no tinguen la nacionalitat espanyola, fotocòpia del document que n'acredite la nacionalitat i, si escau, els documents que acrediten el parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest del fet que no està separat de dret del seu cònjuge i, si escau, del fet que l'aspirant viu o està a càrrec seu.  
b) Fotocòpia compulsada del títol acadèmic exigible segons aquesta convocatòria o certificat acadèmic que acredite haver fet tots els estudis requerits per a obtenir-lo i, si escau, haver fet el pagament de taxes corresponents a l'expedició. En el cas de titulacions obtingudes a l'estranger, caldrà presentar, a més del títol, la credencial que n'acredite l'homologació.  
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques, segons el model que figura com a annex II. Els aspirants que no tinguen la nacionalitat espanyola, a més, hauran de fer una declaració de no estar sotmesos a sanció disciplinària o condemna penal que els impedisca, al seu estat, l'accés a la funció pública, segons el model que figura com a annex III d'aquesta convocatòria.  
d) Certificat mèdic acreditatiu de no patir cap malaltia o defecte físic o psíquic que impedisca l'exercici de les funcions corresponents. A aquest efecte, els reconeixements es faran a través dels serveis mèdics del Servei de Prevenció de la Universitat d'Alacant.  
e) Acreditació dels coneixements de valencià que disposa l'article 9.4 del Text Refós de la Llei de la Funció Pública Valenciana, que es farà aportant la declaració que figura com a annex IV d'aquesta convocatòria, acompanyada, si escau, d'algun dels documents relacionats. Els qui no tinguen algun d'aquests quedaran compromesos a fer-ho en el termini de dos anys o a fer els cursos que, amb aquesta finalitat, organitzen els organismes oficials competents que també recull l'annex de referència.  
8.2. Els qui tinguen la condició de funcionaris de carrera o de personal laboral de plantilla estaran exempts de justificar documentalment les condicions i altres requisits ja provats per a obtenir el nomenament anterior, però hauran de presentar certificat del ministeri o l'organisme de què depenguen per a acreditar aquesta condició, amb indicació del nombre, l'import i la data de compliment del trienni.  
8.3. Els qui no presenten la documentació dins el termini fixat, tret dels casos de força major, o en els casos en què de l'examen d'aquesta es deduïsca que no reuneixen algun dels requisits indicats en la base 2.1, no podran ser nomenats funcionaris i les seues actuacions quedaran anul·lades, sense perjudici de la responsabilitat en què hagueren incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.   
8.4. El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera. El nomenament d'aquests com a funcionaris de carrera es farà per resolució d'aquest òrgan, que serà publicada en el Diari Oficial de la Generalitat Valenciana.  
8.5. La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana.  
9. Consulta de la pàgina web  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/Serveis/syf/selecfor/oposiciones/actual/index.html. Igualment disposaran, en el mateix lloc de referència, del tema 7 de la part I del temari.  
10. Norma final  
Contra la convocatòria, les seues bases i tots els actes administratius que se'n deriven, els quals posen fi a la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 6.4 de la Llei Orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició en el termini d'un mes, comptador a partir de l'endemà de la publicació d'aquesta convocatòria, davant el rector, segons el que disposa l'article 116 de la Llei 30/1992, redactat d'acord amb la Llei 4/1999.  
Davant les actuacions del tribunal, es podrà interposar un recurs d'alçada, previst per l'article 114 de la Llei 30/1992, redactat d'acord amb la Llei 4/1999, en el termini d'un mes, comptador des de l'endemà de les publicacions o notificacions. El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.  
Alacant, 27 de desembre de 2005.. El gerent: Rafael Carrillo Paños.  
ANNEX I  
Temari  
Part I  
Tema 1. La Constitució espanyola. Títol preliminar i títol I (Dels drets i deures fonamentals).  
Tema 2. L'Estatut d'Autonomia de la Comunitat Valenciana. Títol primer (La Comunitat Valenciana) i capítol primer del títol segon (La Generalitat Valenciana).  
Tema 3. Llei d'Ús i Ensenyament del Valencià. Títol preliminar (Principis generals), títol primer (De l'ús del valencià) i títol quart (De l'actuació dels poders públics).  
Tema 4. Llei Orgànica d'Universitats. Títol preliminar (De les funcions i autonomia de les universitats), títol I (De la naturalesa, creació, reconeixement i règim jurídic de les universitats), títol IV (Del Consell de Coordinació Universitària).  
Tema 5. Estatut de la Universitat d'Alacant, publicat en el DOGV de data 18 de maig de 2004. Títol preliminar (Naturalesa, principis i fins de la Universitat d'Alacant), títol I (De l'estructura de la Universitat), títol II (Del govern i representació de la Universitat), títol III (De les activitats de la Universitat), títol IV (De la comunitat universitària) i títol V (Del règim econòmic i financer).  
Tema 6. La Llei 30/1992, de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals. Abstenció i recusació. Les persones interessades. De l'activitat de les administracions públiques. De les disposicions i els actes administratius. De les disposicions generals sobre els procediments administratius. De la revisió dels actes en via administrativa: revisió d'ofici. Recursos administratius.  
Tema 7. Normativa interna que regula: jornada de treball, vacances, permisos i llicències. Estructura organitzativa del personal d'administració i serveis.  
Tema 8. Incompatibilitats: la Llei 53/1984, d'Incompatibilitats del Personal al Servei de les Administracions Públiques.  
Tema 9. Raonament lògic i sèries alfanumèriques.  
Part II  
Tema 10. Història clínica. Principis per a interpretar la història clínica. Generalitats i dades personals. Antecedents personals. Anamnesi. Signes i símptomes.   
Tema 11. Refracció ocular. Mètodes objectius per a determinar la refracció ocular de tipus automàtic computeritzat.  
Tema 12. Campimetria. Principis de campimetria i biometria ocular clínica. Camp visual normal. Factors influents. Determinació del camp.  
Tema 13. Patologia camp visual. Glaucoma. Epidemiologia. Classificació. Valoracions diagnòstiques.  
Tema 14. Tonometria clínica. Principis i pràctica de la tonometria clínica. Classificació dels tonòmetres. Valors de pressió ocular. Factors determinants.  
Tema 15. Mesures preventives en optometria clínica. Estudi de l'enlluernament. Determinació de l'agudesa visual mesòpica mitjançant variació del contrast durant l'enlluernament.  
Tema 16. Cirurgia refractiva. Teoria dels tractaments quirúrgics.  
Contactologia clínica  
Tema 17. Lents de contacte. Organització de dossier i disseny-emplenament de la documentació per a l'adaptació de lents de contacte.  
Tema 18. Sistema immunitari. Mecanismes de defensa de l'organisme a escala general i ocular.   
Tema 19. Lents de contacte. Actualitat i tendències de les demandes de lents de contacte i règims d'ús en el món.  
Tema 20. Lents de contacte. El rol de les necessitats fisiològiques de la unitat ocular, i influència de l'entorn i l'ús de lents de contacte sobre elles.   
Tema 21. Lents de contacte. Estudi de les alteracions més freqüents associades a l'ús de lents de contacte: rígides i hidrofíliques.   
Tema 22. Lents de contacte. Pràctica clínica en el diagnòstic de les alteracions associades l'ús de lents de contacte. Els colorants clínics per a valoració del dany.  
Tema 23. Lents de contacte. Pràctica clínica de casos d'adaptació de lents de contacte. Memòries d'adaptació d'esfèrica: rígides i blanes.  
Patologia ocular  
Tema 24. Anatomia i topografia del globus ocular i de l'òrbita. Anatomia del globus ocular. Topografia. Òrbita: Parets. Relacions de l'òrbita i contingut.  
Tema 25. Embriologia ocular. Desenvolupament de la retina. Desenvolupament del cristal·lí. Desenvolupament del cos ciliar. Desenvolupament de la coroide. Desenvolupament de l'escleròtica. Desenvolupament de la còrnia i cambra anterior. Desenvolupament del vitri. Desenvolupament del sistema vascular del globus ocular. Desenvolupament dels annexos oculars. Anomalies del desenvolupament embrionari.   
Tema 26. Exploració ocular. Semiologia oftalmològica: Història clínica. Inspecció. Estudi de la refracció ocular. Examen de la motilitat ocular extrínseca. Test de la visió cromàtica. Examen amb làmpada de fenedura. Mesura de la tensió ocular. Gonioscòpia. Tomografia. Examen del sistema lacrimal. Oftalmoscòpia. Semiologia de fons d'ull. Angiografia fluoresceínica. Estudi fisiològic de la retina. Estudi camp visual.  
Tema 27. Parpalls. Alteracions congènites. Alteracions de les pestanyes. Al·lèrgies. Infeccions. Blefaritis. Nòduls i quistos benignes. Tumors benignes. Tumors malignes. Ectropi. Entropi. Ptosi.   
Tema 28. Patologia del sistema lacrimal. Patologia secretora. Patologia del sistema excretor. Patologia dels punts i canals lacrimals. Patologia del sac lacrimal. Patologia del conducte lacrimonasal. Tumors.  
Tema 29. Patologia de la conjuntiva. Infeccions bacterianes. Infeccions víriques. Infeccions per Chlamydia. Oftàlmia neonatorum. Inflamacions. Al·lèrgies. Malalties mucocutànies ampul·loses. Altres inflamacions. Degeneracions. Lesions pigmentades. Quistos. Tumors.  
Tema 30. Patologia corneal: Queratitis microbianes. Queratitis víriques. Alteracions corneals perifèriques. Degeneracions corneals. Distròfies corneals. Èctasis corneals. Neuroqueratopaties. Síndrome d'erosió corneal recurrent. Queratopatia induïda per fàrmacs. Queratopaties metabòliques. Anomalies corneals congènites. Lents de contacte.   
Tema 31. Cirurgia corneal i refractiva. Queratoplàstia. Queratopròtesi. Cirurgia refractiva.   
Tema 32. Patologia de l'escleròtica. Escleritis. Epiescleritis.   
Tema 33. Patologia del cristal·lí. Anomalies congènites del cristal·lí. Cataractes adquirides. Tractament de la cataracta.   
Tema 34. Glaucoma I. Hipertensió ocular. Glaucoma primari d'angle obert. Glaucoma de tensió normal. Glaucoma primari d'angle tancat. Glaucoma pseudoexfoliatiu. Glaucoma pigmentari. Glaucoma neovascular. Glaucoma inflamatori. Glaucoma relacionat amb el cristal·lí. Glaucoma traumàtic. Síndrome endotelial iridocorneal. Altres glaucomes secundaris. Glaucomes congènits primaris. Disgenèsia iridocorneal. Glaucoma en les facomatosis.  
Tema 35. Glaucoma II: Tractament mèdic del glaucoma. Laserteràpia. Trabeculectomia. Cirurgia filtrant no penetrant. Antimetabòlits. Dispositiu de drenatge artificials.  
Tema 36. Uveïtis. Uveïtis i malalties sistèmiques. Uveïtis específiques. Uveïtis d'origen infecciós. Uveïtis parasitàries. Uveïtis induïdes pel cristal·lí. Complicacions de les uveïtis. Tumors uveals.  
Tema 37. Endoftalmitis. Endoftalmitis postoperatòria. Endoftalmitis traumàtica. Endoftalmitis endògena bacteriana. Endoftalmitis facoanafilàctica. Oftàlmia simpàtica.  
Tema 38. Refracció i les seues anomalies. Elements òptics. Emetropia. Acomodació. Estudi de les ametropies: Miopia. Hipermetropia. Astigmatisme. Presbícia. Aspectes pràctics de la refracció. Lents de contacte.   
Tema 39. Patologia del vitri I. Examen del vitri. Despreniment posterior de vitri. Anomalies de desenvolupament. Degeneracions vitrioretinianas. Modificacions degeneratives del vitri. Vitri i miopia. Vitri i despreniment de retina regmatogen. Vitri i patologia macular.   
Tema 40. Patologia del vitri II. Hemorràgia vítria. Vitri i diabetis. Vitri i traumatismes. Inflamació vítria. Vitri i cirurgia de cataracta. Vitrectomia.   
Tema 41. Patologia de la retina I. Malalties vasculars de la retina. Retinopatia diabètica. Oclusió venosa retiniana. Oclusió arterial retiniana. Síndrome isquèmica ocular. Retinopatia hipertensiva. Retinopatia per cèl·lules falciformes.   
Tema 42. Patologia de la retina II. Retinopatia de la prematuritat. Macroaneurisma arterial retinià. Telangièctasis retinianes. Retinopatia per radiació. Retinopatia de Purtscher. Retinopatia en les discràsies sanguínies.  
Tema 43. Patologia de la retina III. Malalties hereditàries de retina i coroide. Retinopatia pigmentària. Amaurosi congènita de Leber. Distròfia macular de Best. Síndromes de màcula en ull de bou. Síndromes amb taca roig cirera en la màcula. Distròfies en patró. Albinisme. Degeneracions vitrioretinianes hereditàries. Coroiderèmia. Atròfia girata. Distròfia coroïdal areolar central. Atròfia coroïdal generalitzada.   
Tema 44. Patologia de la retina IV. Despreniment de retina. Patogènesi del despreniment de retina regmatogen. Signes clínics del despreniment de retina. Diagnòstic diferencial del despreniment retina. Profilaxi del despreniment de retina. Cirurgia retiniana estàndard. Vitrectomia via plars plana.   
Tema 45. Tumors de l'úvea i retina. Melanoma maligne de l'úvea. Nevus coroïdal. Hemangioma coroïdal. Metàstasi tumorals. Osteoma coroïdal. Retinoblastoma. Astrocitoma retinià. Hemangioma capil·lar de la retina. Hemangioma cavernós de la retina. Hemangioma racemós de la retina.   
Tema 46. Patologia de la màcula. Degeneració macular associada a l'edat. Forat macular. Retinopatia central serosa. Edema macular cistoide. Maculopatia miòpica. Membrana epiretiniana macular. Estries angioides. plecs coroïdals. Maculopaties induïdes per fàrmacs. Altres maculopaties.  
Tema 47. Estrabismes. Avaluació clínica. Esotropia. Exotropia. Síndromes especials. Patrons alfabètics.  
Tema 48. Neuroftalmologia I. Anisocòria. Síndrome de Horner. Pupil·la d'Argyll Robertson. Pupil·la tònica d'Adie. Paràlisi aïllada del III par. Paràlisi aïllada del IV par. Paràlisi aïllada del VI par. Paràlisi aïllada del VII. Síndrome del si cavernós. Miastènia gravis. Oftalmoplegia internuclear. Papil·ledema. Pseudotumor cerebral.  
Tema 49. Neuroftalmologia II. Neuritis òptica. Neuropatia òptica isquèmica arterítica. Neuropatia òptica isquèmica no arterítica. Altres neuropaties. Nistagmus. Insuficiència artèria vertebrobasilar. Ceguesa cortical. Pèrdua visual no fisiològica.  
Tema 50. Malalties sistèmiques. Síndrome d'immunodeficiència adquirida. Sífilis adquirida. Sífilis congènita. Malaltia de Lyme. Varicel·la. Diabetis sacarina. Albinisme. Embaràs. Síndrome de Stevens Johnson. Deficiència de vitamina A. Neurofibromatosi (síndrome de Von Recklinghausen). Esclerosi tuberosa. Síndrome Sturge-Weber. Síndrome de Von Hippel-Lindau. Síndrome de Wyburn-Mason. Atàxia. telangièctasi.  
Tema 51. Tècniques d'imatge en oftalmologia. Dacriocistografia. Tomografia computeritzada. Ressonància magnètica nuclear. Angioressonància. Angiografia fluoresceínica. Angiografria amb verd d'indocianina. Ultrasonografia oftàlmica. Tomografia de coherència òptica.  
Tema 52. Patologia orbitària. Malaltia orbitària. Malaltia ocular tiroïdal (oftalmopatia de Graves). Pseudotumor inflamatori d'òrbita. Cel·lulitis orbitària. Tumors d'òrbita en xiquets. Tumors d'òrbita en adults.   
Tema 53. Oftalmologia pediàtrica. Leucocòria. Retinopatia de la prematuritat. Esodesviacions en xiquets. Exodesviacions en xiquets. Síndromes estràbiques. Ambliopia. Cataracta congènita. Oftàlmia neonatorum. Obstrucció congènita del conducte lacrimonasal. Glaucoma congènit. Anomalies en el desenvolupament del segment anterior i del cristal·lí.  
Tema 54. Traumatismes oculars I: Cremada química. Abrasió corneal. Cossos estranys corneals i conjuntivals. Laceració conjuntival. Laceració palpebral. Iritis traumàtica. Hipema i microhipema.   
Tema 55. Traumatismes oculars II. Commoció de la retina. Rotura coroïdal traumàtica. Fractura orbitària per esclat. Hemorràgia retrobulbar traumàtica. Cos estrany intraorbitari. Neuropatia òptica traumàtica.  
Farmacologia ocular  
Tema 56. Farmacologia ocular I. Farmacocinètica ocular. Factors que modulen l'absorció de fàrmacs a escala ocular. Mecanisme d'acció general dels fàrmacs. Administració clínica dels fàrmacs. Noves formes farmacèutiques utilitzades en l'administració de fàrmacs oculars.  
Tema 57. Farmacologia ocular II. Farmacologia general del sistema nerviós autònom. Fàrmacs que en modulen i modifiquen el comportament. Fàrmacs agonistes colinèrgics. Fàrmacs antagonistes muscarínics. Midriàtics i cicloplègics. Fàrmacs agonistes adrenèrgics. Midriàtics. Fàrmacs que redueixen l'activitat simpàtica. Betabloquejants. Maneig de fàrmacs en la refracció ocular.  
Tema 58. Farmacologia ocular III. Fàrmacs hiperosmòtics. Fàrmacs utilitzats en el tractament del glaucoma.   
Tema 59. Farmacologia ocular IV. Fàrmacs antiinflamatoris no esteroïdals. Fàrmacs antiinflamatoris esteroïdals. Fàrmacs antihistamínics. Fàrmacs antiinflamatoris i antihistamínics en la pràctica clínica oftalmològica.   
Tema 60. Farmacologia ocular V. Fàrmacs antimicrobians. Antibiòtics que alteren la síntesi de la paret bacteriana. Antibiòtics que alteren la permeabilitat de la barrera citoplasmàtica. Antibiòtics que actuen alterant la síntesi proteica bacteriana. Antibiòtics que actuen alterant la síntesi del DNA bacterià. Fàrmacs antivírics. Fàrmacs antimicòtics. Utilització d'antibiòtics en processos infecciosos del pol anterior de l'ull.  
Tema 61. Farmacologia ocular VI. Anestèsics locals. Efectes tòxics dels fàrmacs administrats per via tòpica ocular. Efectes tòxics oculars de fàrmacs administrats per via sistèmica.  
ANNEX II  
DECLARACIÓ QUE HAN DE PRESENTAR TOTS ELS ASPIRANTS APROVATS  
D./doña   
con domicilio en  
y documento nacional de identidad número  
declara, a efectos de ser nombrado/a funcionario/a de la Escala  
que no ha sido separado/a del servicio de ninguna de las Administraciones Públicas y que no se halla inhabilitado/a penalmente para el ejercicio de funciones públicas.  
En a de de 200  
ANEXO III  
DECLARACIÓN A PRESENTAR, ADEMÁS, POR TODOS LOS ASPIRANTES APROBADOS CUYA NACIONALIDAD NO SEA LA ESPAÑOLA  
D./doña   
con domicilio en  
y (documento de acreditación de nacionalidad) número  
declara, a efectos de ser nombrado/a funcionario/a de la Escala  
que no está sometido/a sanción disciplinaria o condena penal que impida, en mi Estado, el acceso a la función pública.  
En a de de 200   
ANEXO IV  
DECLARACIÓN ACREDITACIÓN DE CONOCIMIENTOS DE VALENCIANO  
D./doña   
con domicilio en  
y documento nacional de identidad número  
declara, a efectos de ser nombrado/a funcionario/a de la Escala  
(que cumple los requisitos de acreditación de los conocimientos de valenciano, pudiendo aportar:  
(Título de bachillerato o equivalente cursado en la Comunidad Valenciana, y libro de calificaciones donde constan superadas las asignaturas de valenciano.  
(Título de la Escuela Oficial de Idiomas correspondiente al tercer curso de conocimientos de valenciano.  
(Certificado de nivel medio de la Junta Qualificadora de Coneixements de Valencia.  
(que se compromete a acreditar los conocimientos de valenciano en el plazo de dos años o a realizar los cursos que a tal fin se organicen.  
En a de de 200